Document ID: 31996R1559

KOMISSION ASETUS (EY) N:o 1559/96,
annettu 30 päivänä heinäkuuta 1996,
neuvoston asetuksen (ETY) N:o 404/93 18 artiklassa säädetyn banaanien tuontitariffikiintiön korottamisesta vuoden 1996 osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1), sellaisena kuin se on viimeksi muutettuna asetuksella (EY) N:o 3290/94 (2), ja erityisesti sen 18 artiklan 1 kohdan,
sekä katsoo, että
asetuksen (ETY) N:o 404/93 18 artiklan 1 kohdassa säädetään, että jos asetuksen 16 artiklassa tarkoitetun arvion perusteella määritetty yhteisön kysyntä kasvaa, kiintiöitä on tämän seurauksena korotettava,
tehdyllä komission päätöksellä 96/473/EY (3) komissio nosti yhteisön tuotannon ja kulutuksen sekä tuonnin ja viennin arvioitua tasetta; tämä tase tuo esille yhteisön kysynnän kasvun erityisesti Itävallan, Suomen ja Ruotsin yhteisöön liittymisen seurauksena,
komissio esitti neuvostolle 4 päivänä huhtikuuta 1995 ehdotuksen banaanien yhteisöön suuntautuvan tuonnin tariffikiintiön mukauttamisesta uusien jäsenvaltioiden liittymisen seurauksena (4) komission ponnisteluista huolimatta neuvosto ei ole tehnyt päätöstä tämän ehdotuksen osalta; yhteisön markkinoiden kulutuskysynnän tyydyttämiseksi ja vakavien häriöiden välttämiseksi komission on korotettava tariffikiintiön määrää arvioidun taseen tietojen mukaan; tästä korotuksesta on syytä jättää pois trooppisten Iris-, Luis- ja Marilyn-hirmumyrskyjen seurauksista huolehtimiseksi komission asetuksissa (EY) N:o 127/96 (5) ja (EY) N:o 822/96 (6) määritellyt ylimääräiset määrät, ja
banaanin hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Asetuksen (ETY) N:o 404/93 18 ja 19 artiklassa säädetyksi kolmansien maiden banaanien ja muiden kuin perinteisten AKT-banaanien tuonnin tariffikiintiöksi vuonna 1996 vahvistetaan 2 553 000 tonnia/nettopaino ottaen huomioon asetuksissa (EY) N:o 127/96 ja (EY) N:o 822/96 määritelty 72 440 tonnin suuruinen ylimääräinen määrä.
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä heinäkuuta 1996.

Labels: 3
17
5